Κανονισμός (ΕΚ) αριθ. 2255/2002 της Επιτροπής

της 17ης Δεκεμβρίου 2002

σχετικά με τον καθορισμό της διαθέσιμης ποσότητας, για το πρώτο εξάμηνο 2003, για ορισμένα προϊόντα στον τομέα του γάλακτος και των γαλακτοκομικών προϊόντων, στο πλαίσιο των ποσοστώσεων που έχει ανοίξει η Κοινότητα με βάση το πιστοποιητικό και μόνο

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΚ) αριθ. 509/2002 της Επιτροπής(2),

τον κανονισμό (ΕΚ) αριθ. 2535/2001 της Επιτροπής, της 14ης Δεκεμβρίου 2001, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά το καθεστώς εισαγωγής γάλακτος και γαλακτοκομικών προϊόντων και το άνοιγμα δασμολογικών ποσοστώσεων(3), όπως τροποποιήθηκε τελευταία από τον κανονισμό (ΕΚ) αριθ. 1667/2002(4), και ιδίως το άρθρο 16 παράγραφος 2 δεύτερο εδάφιο,

Εκτιμώντας τα ακόλουθα:

Όταν διατέθηκαν τα πιστοποιητικά εισαγωγής για το δεύτερο εξάμηνο 2002, για ορισμένες ποσοστώσεις που αναφέρονται στον κανονισμό (ΕΚ) αριθ. 2535/2001, οι αιτήσεις πιστοποιητικών αφορούσαν ποσότητες μικρότερες απ' όσες ήταν διαθέσιμες για τα επίμαχα προϊόντα. Κατά συνέπεια, θα πρέπει να προσδιοριστεί για την εκάστοτε ποσόστωση η ποσότητα που είναι διαθέσιμη για την περίοδο από την 1η Ιανουαρίου έως τις 30 Ιουνίου 2003, λαμβάνοντας υπόψη τις μη διατεθείσες ποσότητες που προκύπτουν από τους κανονισμούς (ΕΚ) αριθ. 1375/2002(5) και (ΕΚ) 1916/2002(6) της Επιτροπής, που καθορίζουν το κατά πόσον μπορούν να γίνουν δεκτές οι αιτήσεις πιστοποιητικών εισαγωγής, που υπεβλήθησαν τον Ιούλιο και τον Οκτώβριο 2002 για ορισμένα γαλακτοκομικά προϊόντα στο πλαίσιο ορισμένων δασμολογικών ποσοστώσεων που άνοιξαν με τον κανονισμό (ΕΚ) αριθ. 2535/2001,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο παράρτημα εμφαίνονται οι ποσότητες που είναι διαθέσιμες για την περίοδο από την 1η Ιανουαρίου έως τις 30 Ιουνίου 2003, κατά το δεύτερο εξάμηνο του έτους εισαγωγής ορισμένων ποσοστώσεων που αναφέρονται στον κανονισμό (ΕΚ) αριθ. 2535/2001.

Άρθρο 2

Ο παρών κανονισμός αρχίζει να ισχύει στις 18 Δεκεμβρίου 2002.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 17 Δεκεμβρίου 2002.

Για την Επιτροπή

J. M. Silva Rodríguez

Γενικός Διευθυντής Γεωργίας

(1) ΕΕ L 160 της 26.6.1999, σ. 48.

(2) ΕΕ L 79 της 3.2.2002, σ. 15.

(3) ΕΕ L 341 της 22.12.2001, σ. 29.

(4) ΕΕ L 252 της 20.9.2002, σ. 8.

(5) ΕΕ L 198 της 27.7.2002, σ. 45.

(6) ΕΕ L 289 της 26.10.2002, σ. 10.

ΠΑΡΑΡΤΗΜΑ

ΠΟΣΟΤΗΤΕΣ ΔΙΑΘΕΣΙΜΕΣ ΓΙΑ ΤΗΝ ΠΕΡΙΟΔΟ ΑΠΟ ΤΗΝ 1η ΙΑΝΟΥΑΡΙΟΥ ΕΩΣ ΤΙΣ 30 ΙΟΥΝΙΟΥ 2003

ΠΑΡΑΡΤΗΜΑ I. Α

>ΘΕΣΗ ΠΙΝΑΚΑ>

ΠΑΡΑΡΤΗΜΑ I. B

1. Προϊόντα καταγωγής Πολωνίας

>ΘΕΣΗ ΠΙΝΑΚΑ>

2. Προϊόντα καταγωγής Τσεχικής Δημοκρατίας

>ΘΕΣΗ ΠΙΝΑΚΑ>

3. Προϊόντα καταγωγής Σλοβακικής Δημοκρατίας

>ΘΕΣΗ ΠΙΝΑΚΑ>

4. Προϊόντα καταγωγής Ουγγαρίας

>ΘΕΣΗ ΠΙΝΑΚΑ>

5. Προϊόντα καταγωγής Ρουμανίας

>ΘΕΣΗ ΠΙΝΑΚΑ>

6. Προϊόντα καταγωγής Βουλγαρίας

>ΘΕΣΗ ΠΙΝΑΚΑ>

7. Προϊόντα καταγωγής Εσθονίας

>ΘΕΣΗ ΠΙΝΑΚΑ>

8. Προϊόντα καταγωγής Λετονίας

>ΘΕΣΗ ΠΙΝΑΚΑ>

9. Προϊόντα καταγωγής Λιθουανίας

>ΘΕΣΗ ΠΙΝΑΚΑ>

10. Προϊόντα καταγωγής Σλοβενίας

>ΘΕΣΗ ΠΙΝΑΚΑ>

ΠΑΡΑΡΤΗΜΑ I. ΣΤ

Προϊόντα καταγωγής Ελβετίας

>ΘΕΣΗ ΠΙΝΑΚΑ>